CELEX: 62012TA0264
Language: hu
Date: 2016-02-29 00:00:00
Title: T-264/12. sz. ügy: A Törvényszék 2016. február 29-i ítélete – UTi Worldwide és társai kontra Bizottság („Verseny — Kartellek — Nemzetközi légi szállítmányozási szolgáltatások — Az EUMSZ 101. cikk megsértését megállapító határozat — A végső árat befolyásoló pótdíjak és díjszabási mechanizmusok — Értékelési hibák — Bizonyíték — A tagállamok közötti kereskedelem érintettsége — A versenyre gyakorolt érzékelhető hatás — A bírság összege — A jogsértés súlya — Arányosság — Egyetemleges felelősség — Korlátlan felülvizsgálat”)

18.4.2016   
            
            
               HU
            
            
               Az Európai Unió Hivatalos Lapja
            
            
               C 136/26
            
         A Törvényszék 2016. február 29-i ítélete – UTi Worldwide és társai kontra Bizottság
   (T-264/12. sz. ügy) (1)
   
   ((„Verseny - Kartellek - Nemzetközi légi szállítmányozási szolgáltatások - Az EUMSZ 101. cikk megsértését megállapító határozat - A végső árat befolyásoló pótdíjak és díjszabási mechanizmusok - Értékelési hibák - Bizonyíték - A tagállamok közötti kereskedelem érintettsége - A versenyre gyakorolt érzékelhető hatás - A bírság összege - A jogsértés súlya - Arányosság - Egyetemleges felelősség - Korlátlan felülvizsgálat”))
   (2016/C 136/36)
   Az eljárás nyelve: angol
   
      Felek
   
   
      Felperesek: UTi Worldwide, Inc. (Tortola, Egyesült Királyság), UTi Nederland BV (Schiphol, Hollandia) és UTI Worldwide (UK) Ltd (Reading, Egyesült Királyság) (képviselő: P. Kirch ügyvéd)
   
      Alperes: Európai Bizottság (képviselők: A. Biolan, Bottka V. és G. Meessen meghatalmazottak)
   
      Az ügy tárgya
   
   Az [EUMSZ] 101. cikk és az EGT-Megállapodás 53. cikke szerinti eljárásban (COMP/39462 – „szállítmányozás”-ügy) 2012. március 28-án hozott C(2012) 1959 final bizottsági határozatnak a felpereseket érintő részében történő megsemmisítése iránti kérelem, és másodlagosan az e határozatban velük szemben kiszabott bírságok megváltoztatása iránti kérelem.
   
      Az ítélet rendelkező része
   
   
               1)
            
            
               A Törvényszék az [EUMSZ] 101. cikk és az EGT-Megállapodás 53. cikke szerinti eljárásban (COMP/39462 – „szállítmányozás”-ügy) 2012. március 28-án hozott C(2012) 1959 final bizottsági határozatot megsemmisíti annyiban, amennyiben a UTi Worldwide, Inc.-vel szemben kiszabott bírság összege meghaladja a UTi Nederland BV-vel és a UTI Worldwide (UK) Ltd-vel szemben kiszabott bírságok összegét.
            
         
               2)
            
            
               A Törvényszék a C(2012) 1959 final határozat 2. cikkének (2) bekezdésében a UTi Worldwide-dal szemben kiszabott bírság teljes összegét 2 965 000 euróban állapítja meg, mivel az említett határozat 2. cikke (2) bekezdése j) pontjának első sora alapján neki betudható bírság összegét 1 692 000 euróban állapította meg.
            
         
               3)
            
            
               A Törvényszék a keresetet ezt meghaladó részében elutasítja.
            
         
               4)
            
            
               A UTi Worldwide, a UTi Nederland és a UTI Worldwide (UK) viseli az Európai Bizottság részéről felmerült költségeknek, valamint saját költségeinek a kilenctizedét.
            
         
               5)
            
            
               Az Európai Bizottság viseli saját költségeinek, valamint a UTi Worldwide, a UTi Nederland és a UTI Worldwide (UK) részéről felmerült költségeknek az egytizedét.
            
         
      (1)  HL C 235., 2012.8.4.